אנשים רבים אשר סובלים מבעיה אסתטית כלשהי המטרידה את מנוחתם ופוגעת בשגרת חייהם, יעדיפו להשלים עם המצב ולא לעבור ניתוח פלסטי אשר כרוך בהרדמה כללית. אותם האנשים הפוחדים מההרדמה הכללית ומהשלכותיה, וודאי ישמחו לדעת כי ניתן לבצע כיום מגוון ניתוחים פלסטיים בהרדמה מקומית בלבד.
הרפואה המודרנית המתקדמת במאה ה – 21 מאפשרת לנו לעבור שלל ניתוחים פלסטיים בהרדמה מקומית ולא בהרדמה כללית. אחד הניתוחים הנפוצים אשר עשויים להתבצע בדרך זו, הוא ניתוח שאיבת השומן הפופולארי.
ניתוח אשר מתבצע בהרדמה מקומית מאופיין ביתרונות רבים. אחד המשמעותיים שבהם, מעבר לעובדה הברורה שהרדמה מקומית חפה מסיכוני ההרדמה הכללית, בא לידי ביטוי בתקשורת הרציפה שבין המנתח למנותח בכל שלבי הניתוח. במסגרת התהליך יכול המנתח להסביר למנותח את הנעשה, להתייעץ, לשתף וכו'. מנגד, החיסרון הבולט ביותר של הרדמה מקומית הוא בכך שהליך ההרדמה עצמו עשוי להיות מלווה בתחושת אי נוחות. מלבד זה, חסרונות שיטת ההרדמה המקומית הם מעטים.
שאיבת שומן בהרדמה מקומית – מה כדאי לדעת?
ניתוח שאיבת שומן בהרדמה מקומית נחשב לניתוח יחסית פשוט המלווה במינימום סיכונים או תופעות לוואי אפשריות. הניתוח יארך בדרך כלל בין שעה לשעה וחצי, כאשר בתום הניתוח ייחבש המנותח בתחבושת אותה יצטרך להשאיר על גופו למשך מספר שבועות לאחר הניתוח. חשוב לציין כי למרות שרוב המרפאות בישראל מבצעות כיום ניתוחי שאיבות שומן בהרדמה מקומית, קיימים מקרים רפואיים מורכבים אשר יצריכו בכל זאת הרדמה כללית. כמובן, שיטת הטיפול וההרדמה המדויקת תיקבע עבור כל אחד באופן אישי בהתאם למצבו הרפואי ולאחר התייעצות רפואית מקיפה.